Հավելված

ՀՀ կառավարության 2017 թ.

փետրվարի 23-ի նիստի N 8

արձանագրային որոշման

**«ՆՈՐՄԱՏԻՎԱՏԵԽՆԻԿԱԿԱՆ ՓԱՍՏԱԹՂԹԵՐԻ ՄՇԱԿՈՒՄ (ՏԵՂԱՅՆԱՑՈՒՄ) » ԾՐԱԳԻՐԸ**

1. **Ներածություն**

1. Սույն «Նորմատիվատեխնիկական փաստաթղթերի մշակում (տեղայնացում)» ծրագիրը (այսուհետ` Ծրագիր) մշակվել է հիմք ընդունելով «Քաղաքաշինության մասին» ՀՀ օրենքի 10.1 և 16-րդ հոդվածները, ՀՀ կառավարության 2014 թվականի մայիսի 19-ի «ՀՀ կառավարության ծրագրի մասին» N 511-Ա որոշմամբ հավանության արժանացած ՀՀ կառավարության ծրագրի 2.2.6–րդ կետի 9-րդ պարբերությունը, ՀՀ կառավարության 1999 թվականի մայիսի 26-ի «Քաղաքաշինական նորմատիվատեխնիկական փաստաթղթերի մշակման և հաստատման կարգը սահմանելու մասին» N 351 որոշումը, ՀՀ կառավարության 2009 թվականի դեկտեմբերի 24-ի «Հայաստանի Հանրապետության կառավարության 2010 թվականի գործունեության միջոցառումների ծրագիրը և գերակա խնդիրները հաստատելու մասին» N 1523-Ն որոշումը, ՀՀ կառավարության 2010 թվականի դեկտեմբերի 30-ի «Գործող քաղաքաշինական նորմատիվատեխնիկական փաստաթղթերի համակարգի` եվրոպական նորմերին համապատասխանեցման առաջնահերթ միջոցառումների ծրագրին հավանություն տալու մասին» N 51 արձանագրային որոշումը, ՀՀ կառավարության 2010 թվականի մայիսի 6-ի «Քաղաքաշինական նորմատիվատեխնիկական փաստաթղթերի համակարգի հայեցակարգին հավանություն տալու մասին» N17 արձանագրային որոշումը, ինչպես նաև ԱՊՀ շրջանակներում կնքված Միջկառավարական համաձայնագրերը (13 մարտի 1992թ. և 9 սեպտեմբերի 1994թ.), ԵՄ-Հայաստան գործընկերության և համագործակցության համաձայնագրի դրույթները, Առևտրի Համաշխարհային Կազմակերպության «Առևտրում տեխնիկական խոչընդոտների մասին» համաձայնագիրը, ԵՄ-Հայաստան խորը և համապարփակ ազատ առևտրի համաձայնագրի (ԽՀԱԱՀ) շրջանակներում նորմատիվատեխնիկական փաստաթղթերի (այսուհետ` ՆՏՓ) բազայի ընդլայնումը, Եվրասիական տնտասական միությանն (ԵԱՏՄ) անդամակցելու հետ կապված մարտահրավերները:

1. **Ծրագրի նպատակը, խնդիրը և միջոցառման նկարագիրը**

2. ՀՀ կառավարությանն առընթեր քաղաքաշինության պետական կոմիտեի առաջնահերթ նպատակներից է քաղաքաշինական գործունեության իրավական դաշտը կարգավորող ՆՏՓ-երի` այդ թվում շինարարական նորմերի, տեխնիկական կանոնակարգերի, ստանդարտների, կանոնների հավաքածուների (շիննորմերի ձեռնարկների) և այլ փաստաթղթերի մշակումը: Դրանց ներդաշնակեցումը միջազգային նորմերին հնարավորություն կստեղծի ապահովել Հայաստանի Հանրապետության շինարարական արտադրանքի և ծառայությունների համատեղելիությունը միասնական շուկայում շրջանառվող շինարարական արտադրանքի և ծառայությունների հետ:

3. Ծրագրի մշակումը պայմանավորված է Հայաստանի Հանրապետությունում գործող քաղաքաշինական ՆՏՓ-երի համակարգը եվրոպական և միջազգային նորմերին և ստանդարտներին համապատասխանեցման անհրաժեշտությամբ: Ներկայումս Հայաստանի Հանրապետությունում գործող ՆՏՓ-երի համակարգը կանոնակարգվում է ՀՀՇՆ 10-01-2014 «Շինարարությունում նորմատիվ փաստաթղթերի համակարգ. Հիմնական դրույթներ» շինարարական նորմերով: Նշված շինարարական նորմերով սահմանված են Հայաստանի Հանրապետությունում շինարարության բնագավառի նորմատիվ փաստաթղթերի համակարգի հիմնական սկզբունքները և ընդհանուր կառուցվածքը, դրանում ներառված փաստաթղթերի բովանդակությանը, կառուցվածքին, շարադրմանը և ձևավորմանը ներկայացվող պահանջները, ինչպես նաև մշակման, հաստատման և կիրառման կարգը:

4. Քաղաքաշինական ՆՏՓ-երի համակարգը, հանդիսանալով քաղաքաշինական գործունեության պետական կարգավորման միջոց` սահմանում է հուսալիության, շրջակա միջավայրի պահպանության, սեյսմակայունության, էներգաարդյունավետության, հակահրդեհային, սանիտարահիգիենիկ, հաշմանդամություն ունեցող անձանց տեղաշարժման մատչելիությունն ապահովող և այլ անհրաժեշտ նորմեր, կանոններ, ցուցանիշներ, ինչպես նաև նախագծման իրականացման և շահագործման ընթացքում որակի ապահովման պայմաններ:

5. Հանրապետությունում գործող քաղաքաշինական ՆՏՓ-երի համակարգն իր մեջ ներառում է բնակավայրերի հատակագծման և կառուցապատման, շինարարական արտադրանքի, շենքերի և շինությունների նախագծմանն ու շինարարությանը ներկայացվող տեխնիկական պահանջների վերաբերյալ շինարարական նորմեր և ստանդարտներ, որոնք հիմնականում նախկին ԽՍՀՄ ժամանակահատվածում գործող ՆՏՓ-երն են և չեն համապատասխանում գործող միջազգային և եվրոպական ստանդարտներին: Հետևաբար դրա արդիականացման և տեխնիկատնտեսական արդի հարաբերությունների պայմաններում արտադրանքների, ծառայությունների և գործընթացների փոխադարձ ճանաչման նպատակով համապատասխանեցման կարիք ունեն:

6. ՆՏՓ-երի դաշտի արդիականացման և միջազգային ու եվրոպական նորմերին համապատասխանեցման ուղղությամբ հանրապետությունում 1993 թվականից սկսած տարվում են աշխատանքներ: Մշակվել և գործողության մեջ են դրվել հիմնադրույթային բնույթի և տեղական սեյսմիկ ու բնակլիմայական առանձնահատկությունները հաշվի առնող Հայաստանի Հանրապետության մի շարք շինարարական նորմեր: Ներկայումս գործող քաղաքաշինական նորմատիվատեխնիկական փաստաթղթերի համակարգում ընդգրկված շուրջ 997 փաստաթղթերից եվրոպական ու միջազգային նորմերին համահունչ մշակվել, արդիականացվել, տեղայնացվել և գործողության մեջ են դրվել թվով 436 նորմատիվ փաստաթղթեր, որոնցից 35-ը շինարարական նորմերն են:

7. Վերջին 10 տարվա ընթացքում ՀՀ պետական բյուջեի միջոցներով մշակվել, հաստատվել և գործողության մեջ են դրվել բնագավառի շուրջ 273 ՆՏՓ-եր, այդ թվում՝ միջազգային նորմերին ներդաշնակ հանրապետական ՆՏՓ-եր և ԱՊՀ անդամ պետությունների հետ համագործակցության շրջանակներում միջպետական շինարարական նորմեր և ստանդարտներ: Միջպետական տեխնիկական նորմավորման և ստանդարտացման աշխատանքներն իրականացվել են միջպետական համաձայնագրերի շրջանակներում` 1992 թվականի մարտի 13-ի «Ստանդարտացման, չափագիտության և սերտիֆիկացման բնագավառներում համաձայնեցված քաղաքականություն վարելու մասին» և 1994 թվականի սեպտեմբերի 9-ի «Շինարարական գործունեության համագործակցության մասին» Միջկառավարական Համաձայնագրերով, որտեղ նախատեսված է համատեղ մշակված միջպետական ՆՏՓ-երի տեղայնացում: Միջազգային նորմերին համապատասխան մշակվել են 3 տեխնիկական կանոնակարգեր և ներդաշնակեցվել են բնագավառի շուրջ 148 ստանդարտներ:

8.Վերջին երկու տարվա ընթացքում «Նորմատիվատեխնիկական փաստաթղթերի մշակում (տեղայնացում)» ծրագրի համար ՀՀ պետական բյուջեից ֆինանսական միջոցներ չեն տրամադրվել, որի պատճառով հնարավոր չի եղել իրականացնել նորմատիվատեխնիկական փաստաթղթերի համակարգի արդիականացման աշխատանքներ:

9. ՀՀ կառավարության 2013 թվականի ապրիլի 4-ի «Հայաստանի Հանրապետության կառավարության 2012 թվականի դեկտեմբերի 20-ի N 1616-Ն որոշման մեջ լրացումներ, փոփոխություններ կատարելու և Հայաստանի Հանրապետության քաղաքաշինության նախարարությանը գումար հատկացնելու մասին» N 340-Ն որոշմամբ թվով 8 առաջնահերթ շինարարական նորմերի մշակման և վերանայման աշխատանքների իրականացման նպատակով ՀՀ պետական բյուջեից ՀՀ քաղաքաշինության նախարարությանը հատկացվել է 49,672.0 հազ. ՀՀ դրամ:

10. Որպես գերակա խնդիր, առաջիկա ժամանակաշրջանում նախատեսվում է արագ գործընթացով իրականացնել գործող քաղաքաշինական նորմերը միջազգային նորմերին ներդաշնակեցնելու ուղղությամբ աշխատանքներ: Այն հնարավորություն կտա կատարելագործել նորմատիվ փաստաթղթերի համակարգը` միջազգային ստանդարտների և եվրամիության դիրեկտիվներին և կանոնակարգերին համահունչ նորմատիվ փաստաթղթերի բազայի ստեղծմամբ:

11.Հայաստանի Հանրապետությունում միջազգային չափանիշներին համապատասխանող քաղաքաշինական նորմերի համակարգի ստեղծումը նպատակաուղղված է.

1) մարդկանց կյանքի անվտանգության ապահովմանը, բարենպաստ միջավայրի ձևավորմանն ու պահպանմանը,

2) հատակագծման և կառուցապատման որակական երաշխիքների ապահովմանը,

3) քաղաքաշինական գործունեության պետական կարգավորման լիարժեք իրավական մեխանիզմների ստեղծմանը,

4) քաղաքաշինական փաստաթղթերի մշակման, փորձաքննության, քաղաքաշինական գործունեության վերահսկողության, վիճելի հարցերի լուծման համար անհրաժեշտ հիմքերի ստեղծմանը,

5) 2017-2019 թվականների Նորմատիվատեխնիկական փաստաթղթերի մշակում (տեղայնացում) ծրագրում ներառված ՆՏՓ-երը չեն առնչվում պատմամշակութային արժեք ունեցող շենքերի և շինությունների ամրակայման, նորոգման, վերականգնման գիտանախագծային փաստաթղթերի կազմման և իրականացման աշխատանքների, ինչպես նաև պատմամշակութային հուշարձանների պահպանության պահանջների սահմանման խնդիրներին:

12. 2017-2019 թվականների ընթացքում նախատեսվում է իրականացնել միջազգային նորմերին համահունչ թվով 8 ՆՏՓ-երի մշակում (տեղայնացում), որը կնպաստի քաղաքաշինական գործունեության սուբյեկտների համար անհրաժեշտ ՆՏՓ-երի միասնական և առավել ամբողջական դաշտի ապահովմանը:

13. «Նորմատիվատեխնիկական փաստաթղթերի մշակում (տեղայնացում)» ծրագրով նախատեսված միջոցառումների հետևողական իրականացումը կնպաստի նորմատիվ փաստաթղթերի համակարգի արդիականացմանը` խթանելով տեխնոլոգիաների զարգացմանը, ինչպես նաև նախագծային և շինարարական աշխատանքների որակի բարձրացմանը, միջազգայնորեն ընդունված սկզբունքներին համահունչ քաղաքաշինական նորմատիվ փաստաթղթերի համակարգի կատարելագործմանը:

**III. Շինարարության ոլորտի «Նորմատիվատեխնիկական փաստաթղթերի մշակում (տեղայնացում)» ծրագրի համար պատասխանատու մարմինը ՀՀ կառավարությանն առընթեր քաղաքաշինության պետական կոմիտեն է:**

**IV. Ծրագրի կատարման ժամկետները և ֆինանսավորումը**

14. 2017-2019 թվականների բյուջետային ֆինանսական հատկացումներն ըստ տարիների կազմում են. 2017 թվականին` 20,000.0 հազ. ՀՀ դրամ, 2018 թվականին` 20,000.0 հազ. ՀՀ դրամ, 2019 թվականին` 20,000.0 հազ. ՀՀ դրամ:

15. 2017-2019 թվականների «Նորմատիվատեխնիկական փաստաթղթերի մշակում (տեղայնացում)» ծրագրում ներառված ՆՏՓ-երը մշակվելու են նմանատիպ աշխատանքների իրականացման առնվազն 3 տարվա փորձ ունեցող համապատասխան մասնագիտացված կազմակերպությունների կողմից Գնումների մասին ՀՀ օրենքով սահմանված կարգով:

16. Ստորև բերված է 2017-2019 թվականների «Նորմատիվատեխնիկական փաստաթղթերի մշակում (տեղայնացում)» ծրագրով նախատեսված աշխատանքների ժամանակացույցը` ըստ տարիների ֆինանսական միջոցների համամասնության:

ԺԱՄԱՆԱԿԱՑՈՒՅՑ

Նորմատիվատեխնիկական փաստաթղթերի մշակման (տեղայնացման)

|  |  |  |  |  |  |  |
| --- | --- | --- | --- | --- | --- | --- |
| *հ/հ* | *Փաստաթղթի անվանումը* | *Ընդամենը (հազ.դրամ)* | *2017թ.* | *2018թ.* | *2019թ.* | *Հղումը* |
| 1. | Բնակչության սակավաշարժուն խմբերի և հաշմանդամություն ունեցող անձանց համար շենքերի և շինությունների մատչելիության ապահովման նախագծման կանոնների հավաքածու  (ՀՀ շինարարական նորմերի կանոնների հավաքածուի մշակում), (տեղայնացում) | 6000.0 | 6000.0 | - | - | ՀՀ կառավարու  թյան 2016 թվականի ապրիլի 28-ի N 16-29 արձանագրային որոշման 3-րդ կետ |
| 2. | Հասարակական շենքեր և շինություններ (ՀՀ շինարարական նորմերի մշակում), (տեղայնացում) | 8000.0 | 2000.0 | 6000.0 | - | **Ելնելով`**  **1. Առողջապահու**  **թյան, սպորտի, հանգստի և ժամանցի համար նախատեսված շենքերի և շինությունների,**  **2. Մշակույթի ու արվեստի շենքերի և շինությունների,**  **3. Առևտրի, հանրային սննդի և կենցաղային սպասարկման շենքերի և շինությունների,**  4. **Կոմունալ տնտեսության շենքերի և շինությունների համար պահանջների սահմանման անհրաժեշտությունից:** |
| 3. | Բետոնե և երկաթբետոնե կոնստրուկցիաներ  (ՀՀ շինարարական նորմերի մշակում), (տեղայնացում) | 13000.0 | 7000.0 | 6000.0 | - | **Հաշվի առնելով**  **բ**ետոնի և ամրանների դասակարգման փոփոխություն  ները և նոր տեխնոլոգիաների կիրառմամբ շինարարության արդիականացման պահանջները |
| 4. | Շինարարական բետոնե և գեոտեխնիկական կոնստրուկցիաներում ոչ մետաղական կոմպոզիտ ամրանների կիրառման կանոնների հավաքածու  (ՀՀ շինարարական նորմերի կանոնների հավաքածուի մշակում), (տեղայնացում) | 6000.0 | - | - | 6000.0 | **Ելնելով** շինարարությու նում կոմպոզիտ ամրանների կիրառելիության պահանջների ամրագրման **անհրաժեշտությունից** |
| 5. | Պողպատե կոնստրուկցիաներ  (ՀՀ շինարարական նորմերի մշակում), (տեղայնացում) | 10000.0 | 5000.0 | 5000.0 | - | **Հաշվի առնելով** նոր տեխնոլոգիաների կիրառմամբ շինարարության արդիականացման պահանջները |
| 6. | Սառնաճկած պողպատե բարակապատ տրամատների կիրառմամբ շենքերի ու շինությունների նախագծման կանոնների հավաքածու  (ՀՀ շինարարական նորմերի կանոնների հավաքածուի մշակում), (տեղայնացում) | 5000.0 | - | - | 5000.0 | Ելնելով շինարարությունում պողպատե բարակապատ տրամատների կիրառելիության պահանջների ամրագրման անհրաժեշտությունից և նոր տեխնոլոգիաների կիրառմամբ շինարարության արդիականացման պահանջներից |
| 7. | Ջրամատակարարում. Արտաքին ցանցեր և կառուցվածքներ  (ՀՀ շինարարական նորմերի մշակում), (տեղայնացում) | 7000.0 | - | 3000.0 | 4000.0 | ՀՀ կառավարու  թյան 2015 թվականի օգոստոսի 13-ի  N 38-17 արձանագրային որոշման 2-րդ կետ |
| 8. | Կոյուղի. Արտաքին ցանցեր և կառուցվածքներ  (ՀՀ շինարարական նորմերի մշակում), (տեղայնացում) | 5000.0 | - | - | 5000.0 | ՀՀ կառավարու թյան 2015 թվականի օգոստոսի 13-ի  N 38-17 արձանագրային որոշման 2-րդ կետ |
|  | **Ընդամենը** | **60000.0** | **20000.0** | **20000.0** | **20000.0** |  |

17. Ծրագրի իրականացումը բարդ ու ժամանակատար գործընթաց է: Ծրագրով նախատեսված ՆՏՓ-երի համակարգի համալիրների փաստաթղթերն առավել արդիական և հրատապ են միջազգային տնտեսական համագործակցության համար:

18. Ծրագրի իրականացման համար անհրաժեշտ է կատարել Հայաստանի Հանրապետությունում գործող նորմատիվ փաստաթղթերի համեմատական վերլուծություն միջազգային և եվրոպական ստանդարտների հետ: Գործընթացը նախատեսում է օրենսդրությամբ սահմանված կարգով Հայաստանի Հանրապետությունում գործող ՆՏՓ-երի վերանայում – արդիականացում` միջազգային և եվրոպական ստանդարտներն ազգային ստանդարտի կարգավիճակով ներդնում, շահագրգիռ պետական և տարածքային կառավարման մարմինների ու մասնագիտացված կազմակերպությունների հետ համաձայնեցմամբ և ընդունմամբ:

19. ՀՀ կառավարությանն առընթեր քաղաքաշինության պետական կոմիտեի կողմից ՆՏՓ-երի մշակման (տեղայնացման) Ծրագրի միջոցառումների իրականացման նպատակով ֆինանսական միջոցներ են հատկացվում հետևյալ ուղղություններով.

1) նոր նորմատիվատեխնիկական փաստաթղթերի մշակում,

2) միջազգային և միջպետական նորմատիվատեխնիկական փաստաթղթերի տեղայնացում:

**V. Ֆինանսական միջոցների չափը**

20. Ստորև բերված են 2017-2019 թվականների Ծրագրում ներառված փաստաթղթերի մշակման (տեղայնացման) նախահաշիվները:

**Նախահաշիվ**

**Բետոնե և երկաթբետոնե կոնստրուկցիաներ**

ՀՀ շինարարական նորմերի մշակում (տեղայնացում)

2017-2018թթ.

|  |  |  |
| --- | --- | --- |
| *N* | *Աշխատանքի անվանումը* | *Ընդհանուր արժեքը*  *(հազ. դրամ)* |
| 1. | Աշխատավարձ  (4 մարդ x 165000 x 13.6 ամիս) | 8976.0 |
| 2. | Ընդամենը ուղղակի ծախսեր | 8976.0 |
| 3. | Վերադիր ծախսեր | 896.0 |
| Ընդամենը ինքնարժեք | 9872.0 |
| 4. | Շահույթ | 987.0 |
| 5. | Ընդամենը աշխատանքի արժեքը | 10859.0 |
| 6. | ԱԱՀ | 2172.0 |
| 7. | **Ընդամենը** | **13000.0** |
| 8. | **Որից` 2017 թվականին** | **7000.0** |

**Նախահաշիվ**

**Հասարակական շենքեր և շինություններ**

ՀՀ շինարարական նորմերի մշակում (տեղայնացում)

2017-2018թթ.

|  |  |  |  |
| --- | --- | --- | --- |
| *N* | *Աշխատանքի անվանումը* | | *Ընդհանուր արժեքը*  *(հազ. դրամ)* |
| 1. | Աշխատավարձ  (4 մարդ x 165000 x 8.3 ամիս) | | 5478.0 |
| 2. | Ընդամենը ուղղակի ծախսեր | | 5478.0 |
| 3. | Վերադիր ախսեր |  | 548.0 |
|  | Ընդամենը ինքնարժեք | | 6026.0 |
| 4. | Շահույթ | | 603.0 |
| 5. | Ընդամենը աշխատանքի արժեքը | | 6629.0 |
| 6. | ԱԱՀ | | 1326.0 |
| 7. | **Ընդամենը** | | **8000.0** |
| 8 | **Որից` 2017 թվականին** | | **2000.0** |

**Նախահաշիվ**

**Բնակչության սակավաշարժուն խմբերի և հաշմանդամություն ունեցող անձանց համար շենքերի և շինությունների մատչելիության ապահովման նախագծման կանոնների հավաքածու**

ՀՀ շինարարական նորմերի կանոնների

հավաքածուի մշակում (տեղայնացում)

2017թ.

|  |  |  |
| --- | --- | --- |
| *N* | *Աշխատանքի անվանումը* | *Ընդհանուր արժեքը*  *(հազ. դրամ)* |
| 1. | Աշխատավարձ  (3 մարդ x 165000 x 8.4 ամիս) | 4158.0 |
| 2. | Ընդամենը ուղղակի ծախսեր | 4158.0 |
| 3. | Վերադիր ծախսեր | 416.0 |
| Ընդամենը ինքնարժեք | 4570.0 |
| 4. | Շահույթ | 457.0 |
| 5. | Ընդամենը աշխատանքի արժեքը | 5027.0 |
| 6. | ԱԱՀ | 1005.0 |
| **7.** | **Ընդամենը** | **6000.0** |

**Նախահաշիվ**

**Շինարարական բետոնե և գեոտեխնիկական կոնստրուկցիաներում ոչ մետաղական կոմպոզիտ ամրանների կիրառման կանոնների հավաքածու**

ՀՀ շինարարական նորմերի կանոնների

հավաքածուի մշակում (տեղայնացում)

2019թ.

|  |  |  |
| --- | --- | --- |
| *N* | *Աշխատանքի անվանումը* | *Ընդհանուր արժեքը*  *(հազ. դրամ)* |
| 1. | Աշխատավարձ  (3 մարդ x 165000 x 8.4 ամիս) | 4158.0 |
| 2. | Ընդամենը ուղղակի ծախսեր | 4158.0 |
| 3. | Վերադիր ծախսեր | 416.0 |
| Ընդամենը ինքնարժեք | 4570.0 |
| 4. | Շահույթ | 457.0 |
| 5. | Ընդամենը աշխատանքի արժեքը | 5027.0 |
| 6. | ԱԱՀ | 1005.0 |
| 7. | **Ընդամենը** | **6000.0** |

**Նախահաշիվ**

**Ջրամատակարարում. Արտաքին ցանցեր և կառուցվածքներ**

ՀՀ շինարարական նորմերի մշակում (տեղայնացում)

2018-2019թթ.

|  |  |  |
| --- | --- | --- |
| *N* | *Աշխատանքի անվանումը* | *Ընդհանուր արժեքը*  *(հազ. դրամ)* |
| 1. | Աշխատավարձ  (4 մարդ x 165000 x 7.3 ամիս) | 4818.0 |
| 2. | Ընդամենը ուղղակի ծախսեր | 4818.0 |
| 3. | Վերադիր ծախսեր | 482.0 |
| Ընդամենը ինքնարժեք | 5300.0 |
| 4. | Շահույթ | 530.0 |
| 5. | Ընդամենը աշխատանքի արժեքը | 5830.0 |
| 6. | ԱԱՀ | 1166.0 |
| 7. | **Ընդամենը** | **7000.0** |
| 8. | **Որից` 2018 թվականին** | **3000.0** |

**Նախահաշիվ**

**Կոյուղի. Արտաքին ցանցեր և կառուցվածքներ**

ՀՀ շինարարական նորմերի մշակում (տեղայնացում)

2019թ.

|  |  |  |
| --- | --- | --- |
| *N* | *Աշխատանքի անվանումը* | *Ընդհանուր արժեքը*  *(հազ. դրամ)* |
| 1. | Աշխատավարձ  (3 մարդ x 165000 x 7 ամիս) | 3465.0 |
| 2. | Ընդամենը ուղղակի ծախսեր | 3465.0 |
| 3. | Վերադիր ծախսեր | 346.0 |
| Ընդամենը ինքնարժեք | 3811.0 |
| 4. | Շահույթ | 381.0 |
| 5. | Ընդամենը աշխատանքի արժեքը | 4192.0 |
| 6. | ԱԱՀ | 838.0 |
| 7. | **Ընդամենը** | **5000.0** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Նախահաշիվ**  **Պողպատե կոնստրուկցիաներ**  ՀՀ շինարարական նորմերի մշակում (տեղայնացում)  2017-2018թթ   |  |  |  |  | | --- | --- | --- | --- | | *N* | *Աշխատանքի անվանումը* | *Ընդհանուր արժեքը,*  *(հազ. դրամ)* | | | 1. | Աշխատավարձ  (4 մարդ x 165000 x 10.5 ամիս) | 6930.0 | | | 2. | Ընդամենը ուղղակի ծախսեր | 6930.0 | | | 3. | Վերադիր ծախսեր | 693.0 | | | Ընդամենը ինքնարժեք | 7623.0 | | | 4. | Շահույթ | 762.0 | | | 5. | Ընդամենը աշխատանքի արժեքը | 8382.0 | | | 6. | ԱԱՀ | 1676.0 | | | 7. | **Ընդամենը** | **10000.0** | | | 8. | **Որից` 2017 թվականին** | | **5000.0** | | **Նախահաշիվ**  **Սառնաճկված** **պողպատե բարակապատ տրամատների կիրառմամբ շենքերի ու շինությունների նախագծման կանոնների հավաքածուի**  ՀՀ շինարարական նորմերի կանոնների  հավաքածուի մշակում(տեղայնացում)  2019թթ   |  |  |  | | --- | --- | --- | | *N* | *Աշխատանքի անվանումը* | *Ընդհանուր արժեքը,*  *(հազ. դրամ)* | | 1. | Աշխատավարձ  (3 մարդ x 165000 x 7 ամիս) | 3465.0 | | 2. | Ընդամենը ուղղակի ծախսեր | 3465.0 | | 3. | Վերադիր ծախսեր | 346.0 | | Ընդամենը ինքնարժեք | 3811.0 | | 4. | Շահույթ | 381.0 | | 5. | Ընդամենը աշխատանքի արժեքը | 4192.0 | | 6. | ԱԱՀ | 838.0 | | 7. | **Ընդամենը** | **5000.0** | |

**VI. Միջոցառման կատարման վերստուգելի չափանիշը**

21. Միջոցառման կատարման վերստուգելի չափանիշ է համարվում աշխատանքների կատարման գնման պայմանագրի տեխնիկական առաջադրանքով նախատեսված ժամկետներում և ֆինանսական միջոցների սահմաններում ՆՏՓ-երի պահանջների համապատասխանեցումը Եվրամիության երկրների շինարարության ոլորտում գործող նորմատիվ փաստաթղթերին ու դրանց կիրարկումն ապահովող եվրոպական ստանդարտներին:

22. Միջոցառման կատարման չափանիշ է հանդիսանում ՆՏՓ-երի մշակումը ՀՀ ստանդարտացման փաստաթղթերի ազգային համակարգի և «Իրավական ակտերի մասին» ՀՀ օրենքի դրույթներին համապատասխանությունը` համաձայն ոլորտը կանոնակարգող գործող քաղաքաշինական, բնապահպանական, սանիտարական նորմերի և կանոնների, հաշվի առնելով միջազգային փորձը:

**VII. Ակնկալվող արդյունքները**

23. Որոշակի արդյունքների հասնելու նպատակով 2017-2019 թվականներին նախատեսվում է իրականացնել միջազգային նորմերին համահունչ փաստաթղթերի մշակում (տեղայնացում), որը կնպաստի քաղաքաշինական գործունեության սուբյեկտների համար անհրաժեշտ ՆՏՓ-երի միասնական և առավել ամբողջական դաշտի ապահովմանը:

24. 2017-2019 թվականների Ծրագրով նախատեսվող ՆՏՓ-երի մշակումն իրականացվելու է միջազգայնորեն ընդունված սկզբունքների շրջանակներում, ինչը հնարավորություն կտա համալրել անհրաժեշտ քաղաքաշինական ՆՏՓ-երի բազան: Հնարավոր կդառնա ապահովել ՀՀ շինարարական արտադրանքի և ծառայությունների համատեղելիությունը միասնական շուկայում շրջանառվող ԵՄ և ԵԱՏՄ շինարարական արտադրանքի և ծառայությունների հետ, ինչը կնպաստի ներդրումային ծավալների մեծացմանը:

25. Միաժամանակ, շինարարական արտադրության ոլորտում միջազգային և եվրոպական նորմերին համահունչ ՆՏՓ-երի բազայի հենքի վրա ստեղծված շինարարական արտադրանքի և ծառայությունների համափոխարինելիությունը կխթանի հայրենական արտադրությանը, կնպաստի նոր տեխնոլոգիաների զարգացմանը և արտահանման գործընթացների արդյունավետության բարձրացմանը, ինչպես նաև նախագծային և շինարարական աշխատանքների որակի բարձրացմանը, նոր մեթոդական սկզբունքների ներդրմանը, շինարարական արտադրանքների, շենքերի ու շինությունների շահագործման բնութագրերի նորմավորմանը և դրանց ներկայացվող պահանջների սահմանմանը` ներառյալ անվտանգության ապահովման պահանջները: ՆՏՓ-երի արդիականացումը կնպաստի նաև քաղաքաշինության բնագավառում շենքերի ու շինությունների էներգաարդյունավետության բարելավմանը, շահագործման հարմարավետության ապահովմանը, անվտանգության ռիսկերի նվազեցմանը: